শ্রেষ্ঠ সঙ্গীত পরিচালক বিভাগে জি সিনে পুরস্কার
শ্রেষ্ঠ সঙ্গীত পরিচালক বিভাগে জি সিনে পুরস্কার হল জি এন্টারটেইনমেন্ট এন্টারপ্রাইজেস কর্তৃক প্রদত্ত বাৎসরিক পুরস্কার। সমালোচকদের ভোটে এই পুরস্কারের বিজয়ী নির্ধারিত হয়ে থাকে। ১৯৯৮ সালের আয়োজন থেকে জি সিনে পুরস্কারের অংশ হিসেবে বলিউডের সেরা সঙ্গীত পরিচালকদের এই পুরস্কার প্রদান করা হচ্ছে। ২০০৯ ও ২০১০, ২০১৫ সালে এই পুরস্কার আয়োজিত হয়নি। ২০২১ ও ২০২২ সালে কোভিড-১৯ এর বৈশ্বিক মহামারীর কারণে এই পুরস্কার আয়োজিত হয়নি। এই বিভাগে প্রথম বিজয়ী উত্তম সিং দিল তো পাগল হ্যায় (১৯৯৭) চলচ্চিত্রে অভিনয়ের জন্য এই পুরস্কার অর্জন করেন। এ আর রহমান সর্বাধিক ছয়বার এই পুরস্কার অর্জন করেন। এছাড়া একাধিকবার বিজয়ীদের মধ্যে প্রীতম চক্রবর্তী তিনবার, আনু মালিক ও মিথুন শর্মা দুইবার করে পুরস্কার অর্জন করেন। সাম্প্রতিক বিজয়ী অনিরুদ্ধ রবিচন্দ্রন জাওয়ান (২০২৩) চলচ্চিত্রে অভিনয়ের জন্য এই পুরস্কার অর্জন করেন।